sasicodes/solvari-1 huggingface dataset:
கருவிழிகளில் இரத்த நாளங்கள் இல்லாமையினால் அதற்குத் தேவையான புத்துணர்ச்சி தரும் சத்தான பகுதிகள் வராததால் கண்ணீர் வழியாக அவை புத்துணர்வு பெறுகின்றன.
அதனால் உங்கள் மனைவிக்குக் கண்களில் நீரின் வரத்து குறைந்து போனதற்கான வாய்ப்புகளிருப்பதால் இந்தக் குறைபாடு ஏற்பட்டிருக்கக் கூடும்.
ஒரே பொருளை உற்று நோக்க வேண்டிய சூழ்நிலையும் பல மணி நேரம் கணினி முன் அமர்ந்து அதையே பார்த்துக் கொண்டு குளிரூட்டப்பட்ட அறையில் வேலை செய்பவர்களுக்கும் இந்த உபாதை அதிகம் ஏற்பட வாய்ப்பிருக்கிறது.
கண் இமைகளில் இரத்த ஓட்டத்தைச் சீராக்கி உள்ளங்கைகளை ஒன்றோடு ஒன்று நன்கு தேய்த்து அதனால் ஏற்படும் சூட்டை கண் இமைகளின் மீது வைத்து ஒத்தடம் கொடுப்பது நலம்.
மேலும் ஈரப்பசையே இல்லாத காற்றுப் பகுதிகளில் சஞ்சரித்தல் கடும் கோடையில் வெயிலில் குளிர் கண்ணாடி அணியாமல் செல்லுதல் கால்களில் காலணி அணியாமல் சூடான தரையில் நடத்தல் தலைக்கு எண்ணெய் தடவாமல் வெந்நீரைத் தலைக்கு விட்டுக் குளித்தல் தலை கவிழ்ந்து உறங்குதல் போன்ற சில காரணங்களால் கண் இமைகள் வலுவிழந்து கொட்டக் கூடும்.
கண்களையும் கண் நரம்புகளையும் வலுப்படுத்தக் கூடிய பொன்னாங்கண்ணிக் கீரை முருங்கைக் கீரை முருங்கைப் பூ பசும்பால் பசு நெய் கேரட் கோழி முட்டை பப்பாளிப் பழம் நெல்லிக்கனி இந்துப்பு போன்றவற்றை அதிகம் பயன்படுத்தலாம்.
உடலில் நீர்வறட்சி கண்களையும் வறட்சியாக்குவதால் அதைத் தவிர்க்க இளநீர் பனைநுங்கு முலாம்பழம் வெள்ளரிப்பழம் வெள்ளரிப்பிஞ்சு சாப்பிடலாம்.
தலையில் மூலிகைத் தைலமாகிய கார்ப்பாஸாஸ்த்யாதி அல்லது க்ஷீரபலாவை தேக்கிவைக்கும் முறையான சிரோவஸ்தி எனும் சிகிச்சை செய்து கொள்வதும் நலமே.
வயிறு குடலைச் சுத்தப்படுத்தும் வாந்தி பேதி சிகிச்சை உடலுக்கு எண்ணெய் தேய்த்து வியர்வையை ஏற்படுத்தும் சிகிச்சை முறைகளைச் செய்த பின் மாலையிலோ காலையிலோ முழுங்கால் அளவு உயரமுள்ள இருக்கையில் அமர்த்தி நெற்றியின் வழியாக தலையைச் சுற்றி துணி ஒன்றைக் கட்டி அதன்மேல் தோல்பட்டையைக் கட்டுவார்கள்.
தலையைச் சார்ந்த வாத நோய்களை நீக்கவும் கண் காது போன்ற புலன்களுக்கு அதிகத் தெளிவு ஏற்படுத்துவதுடன் குரல் முகவாய்க்கட்டை தலை இவற்றிற்கு வலுவையும் உண்டாக்குகிறது.
செயற்கை முறை தயாரிப்பில்லாமல் செக்கிலாட்டப்பட்ட நல்லெண்ணெய்யை உணவாகச் சாப்பிடப் பயன்படுத்தினால் ஏற்படும் நன்மைகள் சுவையில் இனிப்பு மேலாகவும் கசப்பு துவர்ப்பு குறைவாகவும் உள்ளது.
உடல் உறுப்புகளுக்கு உறுதி பலம் நல்ல நிறம் புஷ்டி தெளிவு உணவில் திருப்தி குடல்களில் எண்ணெய்ப்பசை வெளி உள் மலங்களை வெளிப்படுத்துதல் போன்றவற்றை ஏற்படுத்தும்.
உடலெங்கும் வெது வெதுப்பாக தேய்த்துக் குளிப்பதால் மூளைக்கு புத்தி மேதை தோலுக்கு மிருது வழவழப்பு பளபளப்பு தசைகளுக்கு உறுதி கண்களுக்கு தெளிவு விசேஷ பலம் முதலியவை ஏற்படும்.
பலவித வெட்டுக் காயங்கள் சிதைவுகள் எலும்பு முறிவுகள் தடியடிகள் மிருகக் கடிப்புண்கள் முதலியவற்றின் வேதனையைக் குறைத்து முறைப்படி ஆற்றிவிடும்.
நல்லெண்ணெய்க்கு சிறு குறைகளுமுண்டு பித்தம் மேலிட்ட உடல் அமைப்புள்ளவர்கள் ரத்தக் கசிவு உபாதை கபத்தினால் ஏற்படும் இருமல் கசிவுடன் கூடிய தோல் உபாதை மூச்சிரைப்பு மூக்கிலிருந்து நீர் ஒழுகுதல் குறைந்த ரத்த அழுத்த உபாதை தலை சுற்றல் கிறுகிறுப்பு ஆகியவற்றுக்குத் தனியாக நல்லெண்ணெய் தேய்த்துக் குளிக்கப் பயன்படுத்தினால் இந்த உபாதைகள் அதிகமாகும்.
எல்லாவிதமான செயல்களையும் செய்து உடலைக் காத்தல் நோய்க்கு உட்படுத்தல் அழித்தல் ஆகிய முக்காரியங்களையும் வாயுதான் தலைவனாக இருந்து செய்கிறது.
எலெக்டிரிக் விசையில் ரசாயன சாரத் திரவங்கள் சேர்த்து வெகு வேகமாய் அரைத்து எடுக்கப்படும் எண்ணெய்யில் ஜீவசத்து மிகக் குறையும்.
இதனால் மலச்சிக்கலும் நரம்புகளில் வாயுவினுடைய சீற்றமும் ஏற்பட வாய்ப்பிருப்பதால் சமையலுக்கு கடலெண்ணெய்யை விட நல்லெண்ணெய்யும் தேங்காய் எண்ணெய்யுமே உகந்தது.
எளிதில் சீரணிக்கக் கூடிய உணவு இயற்கை முதலியவற்றால் உடலைக் கெடுக்காமல் தோஷங்களைச் சீற்றமடையச் செய்யாமல் சீரணமடையச் செய்கிறது.
மிக விரைவாகவும் பேசிக் கொண்டும் சிரித்துக் கொண்டும் மனதை வேறிடத்தில் செலுத்தியபடியும் உண்ட உணவு முறையே நேராகச் செல்ல வேண்டிய தாதுக்களினிடத்திற்குச் செல்லாமல் வேறு இடத்திற்குச் சென்று விடுகிறது.
இது எனக்குப் பொருந்தும் இந்த உணவு எனக்குப் பொருந்தாது என்று சோம்பலில்லாமல் எப்பொழுதும் தன்னை நன்கு கவனித்து உண்பது என்பதன் கருத்து பொருந்துவது ஸாத்ம்யம் என்பதற்கு பழக்கத்தின் விளைவாக தன்னுடன் ஒன்றி விடுகிறது என்றும் பொருந்தாதது அஸாத்ம்யம் என்பதற்கு உடலுக்கு ஒத்துக் கொள்ளாதது என்றும் விளக்கம் கூறுகின்றனர் சிலர்.
புளிப்பு உப்புச் சுவை கொண்ட பொருட்களை இடையிலும் காய்ந்ததும் திரவமானதும் மற்ற சுவையுள்ளதுமான பொருட்களை முடிவிலும் சாப்பிட வேண்டும்.
அதிகப் பசையினாலும் கடினமான செரிக்கக் கூடிய தன்மையினாலும் உடலிலுள்ள தாதுக்களை எரிக்கச் செய்யும் குணமுள்ள பொருட்கள் மலம் சிறுநீர் இவற்றைக் கட்டி வயிற்றுப் பொருமல் முதலானவற்றை உண்டாக்கும் பொருட்கள் குடலில் நன்கு சீரணமாகாமல் உள்ளே அழற்சியைக் கொடுக்கக் கூடிய பொருட்கள் குளிர்ச்சி தரும் பொருட்கள் வறட்சியைத் தோற்றுவிப்பவை தயிர் உலர்ந்த மீன் கருவாடு பச்சை முள்ளங்கி அழற்சி தரும் பொருட்கள் மாவுப்பொருட்கள் முளைத்த தானியங்கள் இவை யாவற்றையும் பயன்படுத்தக் கூடாது.
சம்பா அரிசி கோதுமை அறுபது நாட்களில் விளையும் அரிசி இளம் பச்சை முள்ளங்கி கடுக்காய் நெல்லிக்காய் திராட்சை புடல் பயறு சர்க்கரை நெய் மழை நீர் பால் தேன் மாதுளை இந்துப்பு இவற்றை உணவாகச் சேர்த்துக் கொள்ளவும்.
மிகுதியாகக் குளிர்ச்சி தரும் உணவு உடல் தளர்ச்சி சுவையின்மை பசித்தீ குறைவு மனத்தளர்ச்சி மலக்கட்டு இவற்றை ஏற்படுத்தும்.
நலமான நோயற்ற நிம்மதியான வாழ்விற்கு உணவே அடிப்படை என்று ஆயுர்வேதம் உட்பட பல மாற்று மருத்துவங்களும் சொல்கிற போது எதைச் சாப்பிட வேண்டும் எதைத் தவிர்க்க வேண்டும் எந்த உணவு நோயற்ற வாழ்விற்கு தேவை அதற்கான வழிமுறைகளும் மனிதனுக்கான உணவு கோட்பாடு என்ன என்பதையும் ஆயுர்வேதம் சொல்லும் முறை என்ன?
நீண்ட ஆயுளுக்குக் காரணம் நீண்ட ஆயுள் நிலைப்பதற்கு முக்கிய காரணமான முறையான உணவு குடிநீர் முறைகளையும் புலன்களுக்கு இதமான புலப் பொருட்களைப் பற்றிய விவரங்களும் அஷ்டாங்க சங்கிரகம் எனும் ஆயுர்வேத நூல் விவரித்திருக்கிறது.
ஓஜஸ் எனும் உடலிலுள்ள ஏழு தாதுக்களின் சாரம் ஒளி தாதுக்கள் புலன்கள் பலம் மகிழ்ச்சி வளர்ச்சி சமயோசித அறிவு இன்ப வாழ்வு இவற்றிற்கு உணவு குடிநீர் முறை காரணமாகின்றன.
இம்மாதிரியான முறையான எரி பொருள்களில் தான் இவ்வுடல் நிலைத்திருப்பதற்கு அடிப்படைக் காரணமான பசித்தீ எனும் சடராக்கினி நிலைத்திருக்கிறது.
இயற்கை சேர்க்கை பக்குவம் செய்யும் முறை அளவு இடம் காலம் பயன்படுத்துதல் என்ற ஏழுவித உணவு பயன்படுத்தும் முறைகள் நோயற்ற வாழ்விற்கும் நோயுற்ற வாழ்விற்கும் காரணமாவதால் புலனடக்கம் உள்ளவன் அவற்றை நன்கு ஆராய்ந்து நலம் தருவதையே பின்பற்ற வேண்டும்.
இயற்கை சேர்க்கை முதலியவற்றின் விளக்கம் இயற்கை மழைநீர் செந்நிற அரிசி அறுபது நாளில் விளையும் அரிசி பயிறு மான் இறைச்சி சிறு பறவை பால் நெய் கரும்பு நெல் உளுந்து நீர்ப்பாங்கான இடங்களில் வாழும் பிராணிகளின் மாமிசம் செரிப்பதற்குக் கடினமானவை .
எளிதில் செரிக்க கூடிய பொருட்கள் சேர்க்கை முதலிய சிறப்பினால் எளிதில் செரிக்காமலாவதும் செரிப்பதற்கு கடினமான பொருட்கள் எளிதில் செரிக்கக் கூடியவையாகவும் மாறுதலை அடைகின்றன.
பக்குவம் செய்யும் முறை நீர் நெருப்பின் சேர்க்கை சுத்தப்படுத்துதல் கடைதல் இடம் காலம் ஊற வைத்தல் பாத்திரங்கள் ஆகியவற்றால் பொருட்களில் ஏற்படும் குணமாற்றம் ஸம்ஸ்காரமாகும்.
பயன்படுத்துதல் அசீரணத்தில் உணவு உட்கொண்டால் முன் உண்ட உணவின் மாறுபடாத சீரணமாகாத உணவுச்சத்து பின்பு உண்ட உணவின் சத்துடன் சேர்ந்து விரைவில் எல்லா தோஷங்களாகிய வாத பித்த கபங்களை சீற்றமடையச் செய்கின்றன.
உண்பதற்கேற்ற காலம் முன் உண்ட உணவு சீரணித்த பின்னும் வாதம் முதலிய தோஷங்கள் தமது இடங்களை அடைந்திருக்கும் பொழுதும் வாதம் சரியான நிலையில் இருக்கும் பொழுதும் சிறுநீர் மலம் இவற்றைச் சரியாகக் கழித்த பின்பும் ஏப்பம் சுத்தமான பின்பும் இதயம் உடல் துவாரங்கள் முகம் புலன்கள் இவை தெளிவுற்றிருக்கும் பொழுதும் உடல் இலேசாக இருக்கும் பொழுதும் பசித்தீ நன்கு வளர்ந்திருக்கும் பொழுதும் பசி எடுத்த பின்பும் அருந்தும் உணவு தோஷங்களைச் சீற்றமடையச் செய்யாமல் ஆயுள் வலிவு நிறம் இவற்றை வளர்க்கின்றது.
இவ்வாறு உரிய காலத்தில் உட்கொள்ளும் உணவு உடலில் தோஷங்களைச் சீற்றமடையச் செய்யாமல் ஆயுள் உடல்வலிமை பொலிவு இவற்றை வளர்க்கிறது.
மேலும் இது போன்ற உணவின் சத்து தனியே பிரிக்கப்பட்டு ரத்தத்துடன் கலந்த பின்னரும் புலப்படாத அளவிற்கு சிறிய அளவிலேயே இனிப்பு உருவாகும்.
சுவையில் இனிப்பில்லாதவை சீரண இறுதியிலும் இனிப்பாக மாறாதவை இதற்கு விபாகம் என்று பெயர் உணவுச் சத்தாக மாறிய நிலையிலும் இனிப்பை வெளிக்காட்டாதவை இதற்கு நிஷ்டாபாகம் என்று பெயர் .
அரிசியை வாயிலிட்டுச் சுவைக்கும் போது அரிசிமா உமிழ் நீரில் கலந்துள்ள ஜீரண சக்தி உள்ள திரவத்துடன் கலக்கும் போது அந்த மா சர்க்கரையாகப் பக்குவமடைகிறது.
தானியங்களை முளைகட்டியோ இட்லி முதலியவற்றுக்கான மாவாக அரைத்துப் புளிக்க வைத்தோ உடலினுள் நடைபெற வேண்டிய ஜீரணத்தில் ஓரம்சத்தை வெளியிலேயே நடத்திவிடுகிறோம்.
ஆனால் அவற்றை இட்லிமாவு போல புளிக்கவைத்து ஜீரணிக்க அனுப்பி வைக்கும் சிறப்பை நீங்கள் இழப்பதால் சீரண கேந்திரங்களுக்கு ஏற்படக் கூடிய நெய்ப்பு வழுவழுப்பு நீடித்த நிலைப்பு போன்ற நன்மை தரும் பல குணங்களும் கிட்டாது போகின்றன.
மாவுப்பண்டங்களையும் நீங்கள் குறிப்பிடும் வகைகளையும் ஜீரணிக்கும் சக்தி உமிழ் நீரிலும் அக்னியாசயம் எனும் பாங்கிரியாசில் சுரக்கும் ஜீரண திரவங்களையும் சார்ந்தே இருக்கிறது.
இந்தத் திரவங்களின் சக்தி குறைந்தால் இரைப்பையினுள் சென்று அங்குள்ள புளிப்பான ஜீரண திரவங்களின் வசப்பட்டு புளிப்பு எல்லை மீறும் போது வயிற்றுவலி வேக்காளம் முதல் யூரீமியா என்ற ரத்தப் புளிப்பு நிலைவரையிலுள்ள நிலைகளுக்குக் காரணமாகிறது.
செரிமான இயந்திரங்களைச் சுறு சுறுப்பாக வைத்திருக்க உதவும் பெருங்காயம் சீரகம் ஓமம் கடுகு சோம்பு கிராம்பு சுக்கு மிளகு குண்டுமிளகாய் ஏலக்காய் போன்ற பொருட்கள் இல் இருக்கிறதா?
அவை எளிதில் ஜீரணமாவதற்காகச் செய்யப்படும் பாகங்களே ஊற வைத்தும் புளிக்க வைத்தும் ஆவியில் வேக வைத்தும் சுட்டும் செய்யப்படும் பாக முறைகள்.
ஆனால் காலையில் வடித்த சாதம் மீந்துபோனால் அதில் சுத்தமான தண்ணீர் ஊற்றி வைத்து மறுநாள் காலை அதில் சிறிது நல்லெண்ணெய் சேர்த்து தொட்டுக் கொள்ள சின்ன வெங்காயம் பச்சை மிளகாயுடன் சாப்பிடலாம் என்று இயற்கை வைத்தியர்களும் அறிவுரை அளித்துள்ளார்களே?
இவை அனைத்தும் ஏக்கமாகிப் போனது தான் மிச்சம் பழைய சாதத்தினுடைய ருசியைக் குறைவில்லாமல் கூட்டித் தருவதின் சிறப்பே எருக்கஞ்சட்டியின் மகிமையாகும்.
மூன்று வகையான விஷயங்கள் அவை அடங்கியுள்ள பாத்திரத்திற்கு ஏற்றாற்போல் வேலை செய்யும் என்று ஆயுர்வேதம் அவை சஸ்த்ரம் ஆயுதம் சாஸ்த்ரம் கல்வி சலிலம் தண்ணீர்.
ஸ்டீல் பாத்திரத்தை விடவும் குளிர்சாதனப் பெட்டியை விடவும் முன் குறிப்பிட்ட எருக்கஞ்சட்டி பாத்திரத்தில் வைக்கப்பட்ட பழைய சாதம் குழம்பு போன்றவை மறுநாள் எவ்வகையிலும் கெடுவதில்லை மாறாக ருசி கூடுகிறது.
நீராகாரம் சாத்தூத்தம் என்றெல்லாம் அழைக்கப்படும் ஏழைகளின் உணவாகிய இந்த பழைய சாதத்தின் பெருமையை உணர்ந்தவர்கள் அதைச் சாப்பிட்ட பிறகு அதிலுள்ள சத்து நன்கு உடலில் சேருவதற்காக வயல்காட்டிற்குச் செல்வது வீட்டை சுத்தப்படுத்துவது சைக்கிள் சவாரி செய்வது என்று ஏதேனும் வேலையில் ஈடுபட்டு அந்த உணவை விரைவாகச் செரிக்கும்படி செய்துவிடுவார்கள்.
செயற்கையான முறையில் பழைய உணவுகளில் ஏற்படுத்தப்படும் குளிரூட்டப்படும் தன்மையால் அவற்றில் அனுக்கிருமிகளின் செழிப்பான வளர்ச்சி ஏற்படக் கூடும் என்ற பயத்தால் தான் உணவைப் பதப்படுத்துகிறார்கள் அது போன்ற ஒரு சூழலை உருவாக்காமல் இயற்கையின் அரணாக விளங்கக் கூடிய குளிர்ச்சியை பாத்திரத்தின் வழியாக உணவு வகைகள் பெறும்பொழுது நாம் நன்மையே அடைகிறோம்.
ஆயுர்வேத மருந்துகளின் தரம் குறையாதிருக்க அவற்றின் தயாரிப்பு முறை முடிந்ததும் பீங்கான் ஜாடி மண் குடுவை கண்ணாடி பாட்டில் போன்றவையே முன்பெல்லாம் பயன்படுத்தப்பட்டன.
தலை உடலுடன் உட்காரும் கழுத்தின் முதுகுத் தண்டுவடப் பகுதியில் அமைந்துள்ள எலும்புகளின் இடையேயுள்ள வில்லைகளின் உயரம் குறைதல் அவற்றிலுள்ள நீர்ப்பசையான தன்மை வறண்டு விரிசலடைதல் அவை தம் இடம் விட்டு நழுவி சுற்றியுள்ள நரம்புக் கூட்டங்களில் அழுத்தத்தை ஏற்படுத்துதல் எலும்பு அடுக்குகளின் உட்புற விட்டம் குறைதல் போன்றவை நீங்கள் குறிப்பிடும் உபாதை தோன்றுவதற்குக் காரணங்களாகலாம்.
வலது தோள்பட்டையினுள்ளே அமைந்துள்ள ஜவ்வுப்பகுதியின் அடர்த்தியின் குறைவு காரணமாகவும் கை எலும்புப் பந்து போன்ற பகுதி தான் பதிந்துள்ள குழியினுள்ளே ஏற்படுத்தும் உரசல்களாலும் அப்பகுதியைத் தாங்கி கையை உயரே தூக்கவும் தாழ்த்தவும் நீட்டவும் மடக்கவும் உதவக் கூடிய தசை நார்களில் ஏற்படும் வலுவின்மையாலும் இந்த உபாதை ஏற்படக் கூடும்.
கழுத்து எலும்புத் தண்டுவடப் பகுதியில் ஒரு விதமான அழுத்தத்தையும் எளிதில் தலையை இடம் வலம் மேல் கீழ் என்ற வகையில் உருட்ட முடியாத அளவிற்குச் சிறுவலியையும் நீங்கள் உணர்ந்தால் அந்த குறுத்தெலும்புப் பகுதியை எடுத்துப் பார்க்க வேண்டிய அவசியமிருக்கிறது.
தலையிலுள்ள எலும்பு மூளை ஆகியவற்றின் கனத்தை கழுத்திலுள்ள குறுத்தெலும்புகளே தாங்க வேண்டிய நிர்பந்தமிருப்பதால் அதன் கனத்தைக் குறைக்கும் வகையில் நிறைய நேரம் படுக்கையில் படுத்து தலையணையில் தலையை வைத்துக் கொண்டால் தலையிலுள்ள கனமானது தலையணைக்கு மாற்றப்படுவதால் கழுத்திலுள்ள தண்டுவட எலும்புகளுக்கு ஏற்படும் அழுத்தமானது குறைகிறது.
லிருந்து கையை எடுத்து தொங்க விட்டாலோ உதறினாலோ வண்டியினுடைய வேகம் குறைவதற்கு வாய்ப்புள்ளதால் பின்னால் வரும் வாகனங்கள் பக்க வாட்டில் வரும் வாகனங்களின் தூரம் ஆகியவற்றையும் கவனித்தறிந்து மிக கவனமாக ஓட்ட வேண்டியிருப்பதால் ஒருவித பதட்டம் மனதளவில் எழக்கூடும்.
உங்களுடைய உடல் தன்மைக்கு ஏற்ப தேர்ந்தெடுத்து மூக்கினுள் விட்டு உறிஞ்சி நெற்றியில் இதமான வெந்நீரில் பிழிந்தெடுத்த துணியைக் கொண்டு ஒத்தடமிடுதல் தலையில் மூலிகைத் தைலத்தை வெது வெதுப்பான ஊறவிடும் பிசு எனும் சிகிச்சை முறை கழுத்து எலும்பு தோள் பட்டைகளில் தைலத்தை இளஞ்சூடாக சுமார் முக்கால் மணி நேரம் ஊற வைத்து அப்பகுதியில் மூலிகை வேர்களைக் கொண்டு காட்டப்படும் நீராவி சிகிச்சை முறை குடலில் வாயுவினுடைய சீற்றம் ஏற்படாத வகையில் உணவு முறை மாற்றம் ஆசனவாய் வழியாக செலுத்தப்படும் தைலம் மற்றும் கஷாயங்களால் குடல்களில் தங்கியுள்ள காற்று மற்றும் மலங்களை வெளியேற்றுதல் சித்தாமுட்டி வேர்க் கஷாயத்தை நவர அரிசியுடன் பாலுடனும் வேக வைத்து அந்த சாதத்தைக் கொண்டு கிழிகட்டி கழுத்தெலும்பு மற்றும் தோள் பட்டையில் இதமாகவும் பதமாகவும் வெது வெதுப்பாகவும் உருட்டித் தேய்த்தல் போன்ற சிறப்பான ஆயுர்வேத சிகிச்சை முறைகளால் நீங்கள் பயனடைய வாய்ப்புள்ளது.
வில்லைகளை வலுப்படுத்தும் மஹாராஜ பிரசாரணி எனும் கேப்ஸ்யூல் மருந்தை ஒரு பொது மருந்தாக காலை இரவு உணவிற்குப் பிறகு வெது வெதுப்பான தண்ணீருடன் சில மாதங்கள் தொடர்ந்து சாப்பிட்டு வரலாம்.
பொதுவாகவே குஷ்ட உபாதைகளை அகற்றும் சிறப்புடைய கொழுந்து வாயுவை குடலில் சீற்றமுறச் செய்தாலும் கண் சார்ந்த பல உபாதைகளுக்கு நல்ல நிவாரணம் தரும்.
கொழுந்தைப் போலவே முற்றிய இலைகளும் இதே குணங்களைக் கொண்டதாயினும் விசேஷமாக அதன் காய்ந்த இலைச் சருகுகளைக் கொண்டு தீ மூட்டி புகையை கொச கொசத்துப்போன சீழுடன் கூடிய புண்கள் மீது காட்ட அவை விரைவில் வறண்டு புண் ஆறிட உதவிடும்.
குடல் கிருகளால் சிறுபிள்ளைகள் ஆசனவாய் அரிப்பு பற்களை உறக்கத்தில் நற நற வென்று கடித்தல் உடலில் வட்ட வட்டமான தடிப்புகள் ஏற்படுதல் போன்ற நிலைகளில் பூக்களை மேற் குறிப்பிட்டது போலப் பயன்படுத்தி குணம் பெறலாம்.
வேப்பம் பூவைக் கஷாயமாகக் காய்ச்சி வாய் கொப்பளித்தால் நாக்கினுடைய ருசி கோளங்களில் படிந்துள்ள மாவுப்படலம் விலகி ருசியை உணர்த்திடச் செய்யும்.
வழுவழுப்பான வேப்பம் கொட்டையுடன் ஒட்டியிருக்கும் சுளையான பகுதியை வாயில் போட்டு மெதுவாகச் சாப்பிட்டால் குடல்கிருமி குஷ்ட உபாதைகள் நீங்கும்.
தலைக்குத் தேய்த்துக் குளிப்பதாலும் மூக்கினுள் நான்கு சொட்டு விட்டுக் கொள்வதாலும் பத்திய உணவாக பால்சாதம் அதிகம் சாப்பிட்டு வந்தால் தலைமுடி நரையை மாற்றும்.
தன்வந்தரி நிகண்டுவில் வேப்பெண்ணெய்யை இளம்சூடாக உள்ளுக்குச் சாப்பிட்டு மேல் தேய்ப்பதால் வாதரக்தம் எனும் பூட்டுகள் சார்ந்த வலிகள் குணமாவதாகவும் மத்துபிடித்த நிலை முக உடல் வாட்டத்தினால் களையிழந்த உடல் நிலையை மாற்றி உடல் வசீகரத்தை ஏற்படுத்தும் என்றும் காணப்படுகிறது.
பாவபிரகாசர் என்ற ஆயுர்வேத வித்தகர் பூசணிக்காய் பற்றிய வர்ணனையில் உடலுக்குப் புஷ்டியைத் தருகிறது ஆண்களுக்கு விந்தணு வளர்ச்சியைத் தூண்டுகிறது செரிப்பதில் கடினமானது பித்த ஊறலை குடலில் கட்டுப் படுத்துகிறது ரத்தவாதம் எனும் வாயு ரத்தத்தில் சேர்ந்து ஏற்படுத்தும் உடல் வலியைக் கட்டுப்படுத்துகிறது என்று கூறுகிறார்.
நடுத்தர வளர்ச்சியை உடைய பூசணிக்காய் கபத்தை அதிகரித்து தலைபாரம் தலைவலி மூக்கிலிருந்து நீர் ஒழுகுதல் போன்ற உபாதைகளுக்குக் காரணமாகலாம்.
நல்ல முற்றிய அல்லது நன்கு வளர்ந்த பூசணிக்காய் அத்தனை குளிர்ச்சியானது அல்ல இனிப்புச் சுவையுடையது பசியைத் தூண்டிவிடும் எளிதாக செரிமானமாகிவிடும்.
எல்லா வகையான பூசணிக்காய்களுமே சிறு நீர்ப்பையைச் சார்ந்த உட்புற அழுக்குகளை அகற்றி சுத்தப்படுத்துபவை மனதிற்கு இத மூட்டுபவை மன உபாதைகளுக்கு நல்ல உணவாகவும் மருந்தாகவும் பயன்படும் மூவகை தோஷங்களாகிய வாத பித்த கபங்களை பெரியவகை பூசணிக்காய் நன்கு வளர்ந்த சமநிலையில் நீடிக்கச் செய்பவை என்று மேலும் கூறுகிறார்.
நிகண்டு ரத்னாகரத்தில் மனிதர்களுடைய உடலிலுள்ள சப்த தாதுக்களாகிய ரஸம் ரக்தம் மாம்ஸம் மேதஸ் எலும்பு மஜ்ஜை விந்து ஆகியவற்றை வளர்க்கச் செய்கிறது.
ஞாபக சக்தி எத்தனை பழைய விஷயமாக இருந்தாலும் நினைவுபடுத்தி எடுத்துக் கூறும் திறமை உடல் மற்றும் மன வலுவைக் கூட்டும் சக்தி உடையது.
அதனால் நீங்கள் பூசணிக்காய் சாப்பிடுவதால் நல்ல பலன்களை உடல் ரீதியாகவும் மன ரீதியாகவும் பெறுகிறீர்கள் என்பதில் சந்தேகமில்லை.
புதிதாக சமைத்த உணவினுடைய சூடு ஆறுவதற்குள் கிழக்கு முகமாக தரையில் சம்மணம் போட்டு அமர்ந்து இடது கையை பூமியில் படாதவாறு இருகால்களுக்கு நடுவே வைத்துக் கொண்டு மேலே மின்விசிறி ஓடாமல் ஏசி அறையில் அமராமல் பேசாமலும் சிரிக்காமலும் உண்ணும் உணவில் மட்டுமே கவனம் வைத்து உணவின் நடுவே நீர் அருந்திச் சாப்பிட்ட நம் முன்னோர்களின் சிறப்பான உணவு உண்ணும் முறை மறந்து இன்றைய தலைமுறை பாழ்பட்டுப் போனது வேதனையான விஷயம் தான்.
அதாவது ஓர் இரவு தங்கிப்போனதும் சுவையிழந்ததும் கிருமிகளால் ஆக்ரமிக்கப்பட்டு துர்நாற்றமடைந்ததும் சாப்பிட்டு மீந்துபோன மலினமான உணவு மனதைச் சார்ந்த தாமஸம் எனும் சோம்பலையும் சுறுசுறுப்பற்ற தன்மையும் அதிக உறக்கத்தைத் தருபவையும் எதிர்மறையான எண்ணங்களையும் உருவாக்கும் குணத்தை தூண்டச் செய்யும் என்று அர்த்தம் கூறலாம்.
அது போன்ற உணவு வகைகளை நாங்கள் மறுபடியும் சூடாக்கித் தானே சாப்பிடுகிறோம் என்று கூறுபவர்களுக்கு உஷ்ணீ கிருதம் புன அதாவது மறுபடியும் சூடு செய்யப்பட்ட உணவுப் பொருள் நிஷித்த போஜனம் மட்டமான உணவு என்று ஆயுர்வேதம் குறிப்பிடுகிறது.
இதுபோன்ற உணவுப் பொருட்களை பசித் தீயில் வேகவைப்பதற்காக வாய் வழியாக உட்செலுத்தினால் அதை செரிமானம் செய்ய முடியாமல் பசித்தீ தடுமாறக் கூடும்.
கையெடுத்துக் கும்பிட்டு ஆளைவிடு என்று பசித்தீ படுத்துக் கொண்டால் உண்ட உணவு வாந்தியுமாகாமல் பேதியுமாகாமல் செரிமானமுமாகாமல் வயிற்றிலேயே கெட்டுப்போய் கிடந்து மப்பு நிலையை ஏற்படுத்தக் கூடும்.
அதோடு மட்டும் விடாது உட்புற குழாய் அடைப்பு உடல் பலவீனமடைதல் உடல் கனத்தல் குடலில் வாயுவினுடைய அசைவுகள் தடையுறுதல் சோம்பல் அஜீரணம் அதிக அளவில் எச்சில் சுரத்தல் அதை துப்பிக் கொண்டேயிருத்தல் உட்புற மலங்கள் வெளியேறாமல் தடையுறுதல் ருசியின்மை சுறுசுறுப்பில்லாதிருத்தல் போன்ற உபாதைகளையும் நீங்கள் குறிப்பிடும் உணவு வகைகள் ஏற்படுத்தும்.
உடலெங்கும் கொழுப்புக் கட்டிகள் உருவாவதும் பசி மந்தமாகி உடல்மெலிந்து அவற்றிற்கான காரணம் புரியாமல் தவிப்பவர்களும் கொழுப்பு ரத்தத்தில் கூடுவதும் இதுபோன்ற உணவு வகைகளால் ஏற்படக் கூடும்.
இதுபோன்ற கெடுதிகளை நீக்க ஆயுர்வேதம் குறிப்பிடும் நெய்ப்புள்ள பொருட்களாகிய நெய் எண்ணெய் வஸ மஜ்ஜை போன்றவற்றில் தேவைக்கு ஏற்ப தேர்ந்தெடுத்து பருக வைத்து அவை உடலில் முழுவதுமாக சேர்ந்து விட்ட உணர்வை அறிந்தவுடன் வியர்வை சிகிச்சை செய்து உட்புறப் படிவங்களை நீராக உருக்கி குடலுக்குக் கொண்டு வந்த பிறகு வாந்தி அல்லது பேதி சிகிச்சை செய்தும் வஸ்தி எனும் எனிமா சிகிச்சை மூலமாகவும் மூக்கினுள் விடப்படும் நஸ்ய சிகிச்சையும் ரத்தக் குழாய்களைக் கீறி கெட்டுப் போன ரத்தத்தை வெளியேற்றும் அட்டைப்பூச்சி வைத்திய முறையாலும் உடல் உட்புற சுத்தத்தை வரவழைத்து உடல் உபாதைகளை ஏற்படுத்திய உணவு முறைகளை மறுபடியும் தொடராமல் அன்றே சமைத்த புதிய உணவுகளின் நிறம் தரம் சூடு குறையாத நிலையில் புசித்து ஆரோக்கியத்தை மேம்படுத்திக் கொள்வதே சிறந்த வழி.
மூவகை தோஷங்களாகிய வாத பித்தம் கபம் உடலெங்கும் பரவியிருந்தாலும் நிலம் மற்றும் நீரினுடைய ஆதிக்க முடைய கபம் எனும் தோஷமானது தன் குணங்களாகிய நெய்ப்பு குளிர்ச்சி கனம் மந்தம் வழுவழுப்பு கொழ கொழப்பு நிலைப்பு ஆகியவற்றை இந்த இரு மகாபூதங்களின் வரவால் வலுப் பெற்று தன் இருப்பிடமாகிய மார்பு முதல் உச்சந் தலை வரை ஆட்கொள்கிறது.
இதில் வியப்பான விஷயமென்னவென்றால் கனத்திற்கு அடித்தளம் அமைத்துத் தரும் கபம் மனித உடலில் மேல்பாகத்திலும் லேசான தன்மையுடைய வாயுவானது உடலில் கீழ்ப்பகுதியில் ஆதிக்கம் செலுத்துவது தான் மேற்குறிப்பிட்ட குணங்களுக்கு நேர் எதிரான குணங்களை உணவாகவும் மருந்தாகவும் செயலாகவும் செய்ய நேர்ந்தால் தலைக் கனம் குறைவதற்கான வாய்ப்புகள் பிரகாசமாகின்றன.
அந்த வகையில் உணவில் இனிப்பு புளிப்பு உப்புச் சுவை குறைவாகவும் காரம் கசப்பு துவர்ப்புச் சுவை அதிகமாகவும் சேர்க்க வேண்டிய நிலையில் நீங்கள் இருக்கிறீர்கள்.
வாரணாதி கஷாயம் குக்குலுதிக்க கஷாயம் தசமூலகடுத்ரயம் கஷாயம் திரிகடு சூரணம் அக்னி குமாரரஸம் குளிகை கற்பூராதி சூரணம் ராஸனாதி சூரணம் வாஸாரிஷ்டம் தசமூலாரிஷ்டம் அகஸ்திய ரசாயனம் போன்ற சில மருந்துகள் தங்களுக்கு நல்ல பலனைத் தரக் கூடும்.
ஆறிய வெந்நீரை தலைக்குவிட்டுக் கொள்வது குளிரூட்டப்பட்ட அறையில் படுக்காதிருப்பது தலைமுடியை அடர்த்தியாக இல்லாமல் கிராப்பு வெட்டிக் கொள்வது ஆகியவற்றை நீங்கள் கடைப்பிடிக்க வேண்டும்.
கண் நரம்புகளின் செயல் திறன் குன்றுவதாலும் கழுத்து நரம்புகளில் ஏற்படும் நரம்புப் பிடிப்பாலும் மூளையிலுள்ள நுண்ணிய நரம்பு மண்டலங்களில் ஏற்படும் நீர்க் கோர்வையினாலும் தலைப்பகுதியில் ஏற்படும் நீர் அழுத்தத்தினாலும் தலை கனக்கக் கூடும்.
அதுபோன்ற நிலைகளில் மூக்கினுள் விடப்படும் மூலிகைப் புகை நெற்றியில் மூலிகைப் பற்றிடுதல் காதினுள் வெது வெதுப்பாக மூலிகைத் தைலங்களை விடுதல் வாயில் நல்லெண்ணெய் விட்டுக் குலுக்கித் துப்புதல் போன்றவை நரம்பு மண்டலத்தை வலுப்படுத்த உதவிடும் சிகிச்சை முறைகளாகும்.
ஐம்புலன்களின் இருப்பிடமாகிய தலையை மர்மஸ்தானம் அதாவது உடல் உறுப்புகளில் ஒரு முக்கிய அங்கமாக ஆயுர்வேதம் எடுத்துரைக்கிறது.
அதிகமான சத்தம் அல்லது சத்தத்தை கேட்காமலேயே இருத்தல் கேட்கக் கூடாத வகையில் சொற்களைக் கேட்டல் ஆகியவற்றால் செவிப்புலன் வழியாக ஏற்படும் பாதிப்புகள் பல மூளையை பாதிப்புறச் செய்து தலை பாரமாக ஆவதற்குக் காரணமாகலாம்.
அது போலவே அதிக ஒளியைப் பார்க்க நேர்வதும் எந்த ஒரு பொருளையும் பார்க்காமலேயே இருப்பதும் பார்க்கக் கூடாத பொருட்களை அடிக்கடி பார்க்க நேர்வதும் கண்கள் வழியாக மூளை பாதிக்கப்பட்டு கனக்கலாம்.
துர்நாற்றத்தை அடிக்கடி முகர வேண்டிய நிலையும் அதிக அளவில் வாசனாதி திரவியங்களை முகர்வதும் நாசிகையினால் மூளை பாதிக்கப்பட்டும் பாரமாகலாம்.
பலகாலமாக இந்த உபாதை இருப்பதால் குடல் சுத்தி முறைகள் செய்வதும் ஆசனவாய் வழியாக வஸ்தி செய்யும் சிகிச்சையினாலும் உட்புற குழாய்களில் உள்ள அடைப்புகள் நீக்கப்பட்டு அதன் பிறகு தலைப் பகுதிக்கான சிகிச்சை முறைகளால் நிவாரணம் எளிதில் கிடைக்கக் கூடும்.
பைஷஜ்ய ரத்னாவளி எனும் ஆயுர்வேத நூலில் குடல்வாதம் ஏற்படத்தக் கூடிய காரணங்களும் அவற்றின் வகைகளும் சிகிச்சைகளும் விரிவாக எடுத்துரைக்கப்பட்டுள்ளன.
வறண்ட மாமிச வகை உணவுகள் முள்ளங்கி மீன் நீர்வற்றிப் போன கறிகாய்கள் பச்சைப் பயறு கொண்டைக் கடலை கிழங்குகள் இனிப்பான பழங்கள் ஒவ்வாமை உணவுகள் உதாரணம் மீனும் பாலும் பாலும் உப்பும் வாழைப்பழமும் மோரும் மலச்சிக்கலையும் செரிமான தாமதத்தையும் ஏற்படுத்தும் மைதா ரவை போன்றவை உடல் உட்புற நீர்த்திரவங்களை தடுத்து வெளியேற்றாமல் செய்யும் உணவு வாந்தியை வலுக்கட்டயமாக அடக்குதல் அதிக அளவில் தண்ணீரையும் மற்ற திரவங்களையும் அருந்துதல் போன்ற சில காரணங்களால் குடல்வாதம் ஏற்பட அதிக வாய்ப்பிருக்கிறது.
இதன் மூலம் உடல் உட்புற குழாய்கள் மிருதுவான தன்மையை அடைந்து குடல் வாயுவை கீழ்ப்புறமாக வெளியேற்றி மலச்சிக்கலையும் நீக்குவதால் இன்று ஆயுர்வேத மருந்துவமனைகளில் இந்த சிகிச்சை முக்கிய அங்கமாக விளங்குகிறது.
தசமூலம் எனும் பத்து வகை வேர்களால் தயாரிக்கப்பட்ட கஷாயத்தை அரிசியுடன் வேகவைத்து வெது வெதுப்பாக சாதம் வடித்து மாமிச சாறு கலந்து சாப்பிடுவதன் மூலமாகவும் குடல் வாயுவை வெளியேற்றலாம்.
நார்த்தங்காய் சாறு பிழிந்து அதில் சிட்டிகை பெருங்காயம் மாதுளம் பழச்சாறு இந்துப்பு கலந்து காலை மாலை வெறும் வயிற்றில் சிறிது பருகி வர குடல்வாதம் நன்கு குணமடையும்.
தண்ணீருடன் கலந்து கொதிக்கவிட்டு பால் அளவு குறுகியதும் வடிகட்டி ஒரு நாளில் பல தடவை சிறிது சிறிதாக பருகி வர குடல்வாதம் ஏப்பம் இடுப்பிலிருந்து பின் தொடைவழியாக இறங்கும் நஇஐஅபஐஇஅ நரம்புவலி முறைக்காய்ச்சல் இதய நோய்கள் கட்டிகள் வீக்கம் போன்ற உபாதைகளை குணப்படுத்தும்.
பித்த எரிச்சலுடன் கூடிய ஏப்பம் கீழ்காற்று வேக்காளத்துடன் வெளியேறுவது போன்றவை குடல்வாயுவுடன் பித்தமும் கலந்துள்ளதை அறிவிக்கின்றன.
இன்றைய வாழ்க்கை முறையில் மனிதர்கள் செய்யக் கூடிய சில தவறான செயல்கள் மற்றும் உணவுகளாகிய அதிக நடனம் பாட்டு பேச்சு உடற்பயிற்சி ஒரே இடத்தில் பல மணிநேரம் அமர்ந்திருத்தல் அதிக குளிர்பானம் அருந்துதல் கொடிக் காய்களாகிய பாகற்காய் அவரைக்காய் பீன்ஸ் பரங்கிக்காய் போன்றவற்றை உணவாக சமைத்து ஆறிய நிலையில் சாப்பிடுதல்.
உணவில் அதிகம் காரம் கசப்பு மற்றும் துவர்ப்புச் சுவை ஆகியவை அதிக அளவில் சாப்பிடுதல் போன்றவற்றால் குடல்வாதம் எனும் நோய் ஏற்படக் கூடும்.
பித்த தோஷத்தினுடைய குணங்களாகிய சிறிது நெய்ப்பு ஊடுருவும் தன்மை சூடானவீர்யம் லேசு துர்நாற்றம் குடலிலிருந்து எளிதாக நழுவும் தன்மை மற்றும் நீர்த்தநிலை போன்றவை உங்களுக்கு அதிகமிருந்தால் பசியினுடைய தீவிரத் தன்மையானது கூடுதலாக இருக்கும்.
வாயு மற்றும் ஆகாயத்தை உள்ளடக்கிய கசப்புச் சுவையான மூலிகைகளைக் கொண்டு தயாரிக்கப்படும் இம் மருந்துகளின் வரவால் குடலிலுள்ள நெருப்பின் இருப்பிடமாகிய பித்தம் குறைந்துவிடும்.
வாயு தோஷத்தினுடைய குணங்களாகிய வறட்சி லேசு குளிர்ச்சி சொரசொரப்பு நுண்ணியது நகரும் தன்மை ஆகியவற்றால் பசித்தீயினுடைய தன்மையானது சில நேரங்களில் பசி சரியாக எடுப்பதும் பசி சரிவர எடுக்காமலிருப்பதும் போன்ற நிலையைக் குடலில் ஏற்படுத்தும்.
இப்படி ஏற்றக் குறைவுடன் கூடிய பசித்தீயினுடைய தன்மைக்கு ஏற்ப அந்தக் குணங்களுக்கு எதிரிடையான தன்மையுடைய தாடிமாதி க்ருதம் குக்குலுதிக்தகம் க்ருதம் போன்ற மருந்துகளின் வரவால் குடலில் வாயுவானது மட்டுப்பட்டு உடல் பருமனுக்கான காரணமாகிய சதை ஊட்டத்தைக் குறைத்துவிடும்.
கபதோஷத்தினுடைய ஆதிக்க குணங்களாகிய நெய்ப்பு குளிர்ச்சி கனம் மந்தம் வழுவழுப்பு கொழுகொழுப்பு நிலைப்பு ஆகியவற்றால் குடலிலுள்ள பசியானது மந்த நிலையிலேயே இருக்கும்.
சிறு அளவு உணவு சாப்பிட்டாலே போதும் என்ற எண்ணம் தோன்றும் அதை மாற்றுவதற்கு வரணாதி க்ருதம் இந்துகாந்தம் க்ருதம் போன்றவை பயனளிக்கக் கூடும்.
அதாவது காலையில் கப தோஷத்தினுடைய ஆதிக்கம் இயற்கையாகவே இருப்பதால் அப்பொழுது வரணாதிகிருதம் மதியம் பித்த தோஷ ஆதிக்க காலத்தில் திக்தகம் மஹாதிக்தகம் க்ருதமும் மாலையில் வாத தோஷ ஆதிக்ய காலத்தில் குக்குலுதிக்தக க்ருதமும் சாப்பிட்டு நீங்கள் பயன்பெறலாம்.
ஆயுர்வேத மருத்துவருடைய ஆலோசனைப்படி அளவும் உணவிற்கு முன் அல்லது பின் போன்ற விவரங்களையும் கேட்டறிந்து கொண்டு சாப்பிடுவது நல்லது.
தண்ணீர் குடித்தாலும் கூட பிளாட்டிங் காகிதத்தைக் கொண்டு ஒத்தி எடுத்தாற்போல மீண்டும் வாயின் உட்புறம் நாக்கு உலர்ந்து போய்விடுகிறது.
இனிப்பான உணவுப் பொருட்களில் மட்டுமே அதிக அளவில் இந்த இரு மகாபூதங்கள் பொதிந்திருப்பதாலும் அவை மூலம் தூண்டிவிடப்பட்ட கபதோஷத்தின் குணங்களாகிய நெய்ப்பு குளிர்ச்சி கனம் மந்தம் வழுவழுப்பு கொழகொழப்பு நிலைப்பு போன்றவை உமிழ்நீர் கோளங்களிலிருந்து உற்பத்தியாகும் நீரை சுண்டவிடாமல் வாயில் நிரப்புவதாலும் வாய் உலர்ந்து போகும் தன்மையானது தடுக்கப்படுகிறது.